Chermanismos en catalán

Los **chermanismos en catalán** son elementos lingüisticos orichinaus en las luengas chermanicas y presents en esta luenga romance. En catalán bi ha chermanismos de diferents estratos temporals y culturals. A vegadas ye dificil de diferenciar adintro de los chermanismos mes antigos si l'orichen ye gotico u francico, pero se puede afirmar que cuantitativament la proporción de franconismos ye mes gran que en aragonés y castellano. Bi ha chermanismos que han plegau a traviés d'atras luengas romances. Actualment ye important la entrada d'anglicismos.

## Goticismos

Los goticismos de lo catalán pueden estar anteriors a la entrada de los visigodos en Hispania u remontar-sen a los reinos visigodos con capital en Tolosa y Toledo y presentar paralelos con los presents en occitán y en las luengas iberorromanicas.

Son representaus uns cuantos campos lexicos:
:Actividat belica: *[[estaca]]*, *[[espía|espia]]*.
:Antroponimia: *[[Ermengol]]*.
:Agricultura: *[[chito|brot]]*, *[[parra]]*.
:Atros: *[[banc]]*, *[[mielsa|melsa]]*, *[[esquella]]*, *[[estona]]*.

En catalán bi ha chermanismos que corresponden semanticament a palabras d'orichen latín en las luengas iberorromanicas. Adintro d'esta conchunto beluns d'estos chermanismos son d'orichen francico, pero tamién se troba beluns interpretaus como goticismos:
**Boig* tiene un orichen gotico a diferencia de *[[loco]]*.
**Estona* tiene un orichen chermanico a diferencia de *rato*.
**[[Mielsa|Melsa]]* tiene un orichen chermanico a diferencia de *[[banzo tiroideu|banzo]]*.
**[[Fango|Fang]]* tiene un orichen chermanico a diferencia de *[[bardo|barro]]*.

A vegadas lo catalán se distingue de las luengas iberorromanicas por no fer servir bel goticismo y conservar una forma d'orichen latín:
**Traure* en cuenta de *sacar*.
**[[Bestiar]]* en cuenta de *gado*, *ganado*, *[[ganato]]*, *[[ganau]]*, etcetera.
**Filosa* en cuenta de *roca*, *[[rueca]]*, etcetera.

## Superstrato francico

La creyación de la *[[Marca Hispanica]]* por Carlos Magno y la plegada de sinyors feudals francos a lo sud de los Pireneus ye poco posterior a la ocupación franca de Septimania y tiene como consecuencia lingüistica l'aparición d'un superstrato francico en catalán paralelo a lo superstrato francico de l'occitán, que ye menos important que en francés pero muito mes gran que lo que se troba en aragonés. Manimenos lo catalán que s'han perdiu en francés moderno: *escarnir*, *[[Taixudo|teixó]]* y *[[Tovalla|tovallola]]*, que presentan tamién cognatos en occitán.

Lo lexico d'orichen francico se troba en diferents campos semanticos:
:Vida militar: *[[guerra]]*, *[[nafra]]*.
:Equitación: *galopar*, *[[mariscal]]*
:Vocabulario churidico: *[[escabín|escabí]]*.
:Institucions: *[[feu]]*, *rang*.
:Fiestas: *[[danza|dançar]]*.
:Sentimientos: *[[orgüello|orgull]]*.
:Ropa: *[[cofia|còfia]]*, *[[guant]]*.
:Alimentos y cocina: *[[sopa]]*, *[[olla|tupí]]*
:Fauna: *[[Accipiter nisus|esparver]]*, *[[Babieca|òliba]]*.
:Flora: *[[Nasturtium officinale|creixen]]*, *[[molsa]]*.
:Agricultura: *[[garba]]*.
:Medio rural: *[[piedra panal|gres]]*.
:Edificios: *[[borda]]*, *[[bastida]]*.
:Ferramientas: *[[cuitiello|ganivet]]*, *[[crampón|grampó]]*.
:Adchectivos cualificativos: *fresc*, *lleig*.
:Colors: *[[azul|blau]]*, *[[blanco|blanc]]*, *[[brun|bru]]*.
:Antroponimos: *Armand*, *[[Berenguer]]*.
:Adverbios: (*[[adverbios de cuantidat en catalán|gaire]]*).

Lo franconismo *esparver* corresponde a lo goticismo *gavilao* de lo galaicoportugués y *gavilán* en castellano.

## Neerlandismos en catalán

A traviés de lo francés ha plegau *amarrar* y *[[bulevar]]*. A traviés de l'anglés ha plegau *[[yate|iot]]*.

Los neerladismos se troban en uns cuantos campos semanticos: 
:Actividat belica: *[[bastión|baluard]]*.
:Navegación: *[[eslora]]*.
:Peixes marins: *[[fletán|fletà]]*.
:Plantas: *[[colza]]*.
:Bebidas alcoholicas: *[[brandy|brandi]]*, *[[Gin tonic|gintònic]]*.
:Agricultura: *[[pólder|pòlder]]*.
:Construccions: *[[berma]]*, *[[bloque|bloc]]*.
:Artesanía: *[[villabarquín|belabarquí]]*.
:Ropa y estilismo: *maquillar*, *[[maniquí]]*.

## Tudesquismos en catalán

Bi ha tudesquismos relacionaus con lo lenguache tecnico u cienfico relacionau con la quimica (*[[bismuto|bismut]]*), cheolochía (*[[cuarz|cuars]]*), menería u industria.

## Escandinavismos en catalán

Bi ha escandinavismos que han plegau a traviés de lo francés (*[[bidón|bidó]]*). Tamién bi ha escandinavismos con atras cadenas de transmisión (*guèiser*).

## Anglicismos en catalán

Dende mitat de lo sieglo XX los anglicismos en catalán han iu prenendo una importancia creixent (*[[bar]]*, *[[web]]*, *[[revólver|revòlver]]*).

## Referencias

## Bibliografía
* Carlo Tagliavini: *Origenes de las lenguas neolatinas*. Fondo de Cultura Economica. 1973.
* Fernández González, J.R.: *Gramática histórica provenzal*. Universidat d'Oviedo, 1985.
* Rafael Lapesa: *[[Historia de la lengua española]]* Editorial Gredos, 2001. 
* Edward A.Roberts: *Diccionario etimológico indoeuropeo de la lengua española*. Alianza Editorial, 2001.
* David A. Pharies: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Editorial Gredos, S.A., 2002 ISBN 8424923391, 9788424923396.
* Germà Colon: *El lèxic català dins la Romània*. Universidat de Valencia, 2014.
* Josep Morán: *Els germanismes en la toponímia*.
* Brian Mott: *Paral·lelismes lèxics en aragonés xistaví i català: préstec o fenomen de contínuum ? *.